CELEX: 62008TN0034
Language: hu
Date: 2008-01-21 00:00:00
Title: T-34/08. sz. ügy: 2008. január 21-én benyújtott kereset – Berliner Institut für Vergleichende Sozialforschung kontra Bizottság

29.3.2008   
            
            
               HU
            
            
               Az Európai Unió Hivatalos Lapja
            
            
               C 79/31
            
         2008. január 21-én benyújtott kereset – Berliner Institut für Vergleichende Sozialforschung kontra Bizottság
   (T-34/08. sz. ügy)
   (2008/C 79/61)
   Az eljárás nyelve: német
   Felek
   
      Felperes: Berliner Institut für Vergleichende Sozialforschung e. V. (Berlin, Németország) (képviselő: B. Henning ügyvéd)
   
      Alperes: az Európai Közösségek Bizottsága
   Kereseti kérelmek
   A felperes azt kéri, hogy az Elsőfokú Bíróság
   
               —
            
            
               semmisítse meg a „Daphne Grant Agreement JAE/DAP/2004-2/052W” keretében a felperesnél felmerült költségeket részben el nem ismerő 2007. november 16-i bizottsági határozatot;
            
         
               —
            
            
               kötelezze az alperest a költségek viselésére.
            
         Jogalapok és fontosabb érvek
   A felperes és a Bizottság 2005. májusában megállapodást kötött DAPHNE II program keretében megvalósítandó projekt pénzügyi támogatásáról (1). 2007. november 16-i levelében az alperes megküldte a felperes számára a részére fizetendő, még esedékes összegre vonatkozó kiigazított számításokat, amiben a felperes költségeinek egy részét nem ismerte el támogathatóként. A felperes jelen keresete e határozat ellen irányul.
   Keresete alátámasztása érdekében a felperes előadja, hogy a megtámadott határozat a tényállás hibás értékelésén alapul. Különösen arról van szó, hogy a Bizottság elégséges bizonyítékokat helytelenül elégtelennek minősített, valamint nem ismerte el a rövid időre alkalmazandó asszisztensek és gyakornokok költségeit és a költségvetésben előirányzott költségeket, illetve egyes utazási költségeket.
   
      (1)  A gyermekek, a fiatalok és a nők elleni erőszak megelőzéséről és az azzal szembeni küzdelemről, valamint az áldozatok és veszélyeztetett csoportok védelméről szóló közösségi cselekvési program (a Daphne II program) (2004–2008) elfogadásáról szóló, 2004. április 21-i 803/2004/EK európai parlamenti és tanácsi határozat (HL L 143., 1. o.; magyar nyelvű különkiadás 5. fejezet, 5. kötet, 15. o.).